CELEX: 32015D0568
Language: et
Date: 2015-04-07 00:00:00
Title: Komisjoni rakendusotsus (EL) 2015/568, 7. aprill 2015 , millega muudetakse rakendusotsuse 2012/725/EL I lisa seoses veiste laktoferriini määratlusega (teatavaks tehtud numbri C(2015) 2173 all)

9.4.2015   
            
            
               ET
            
            
               Euroopa Liidu Teataja
            
            
               L 93/71
            
         KOMISJONI RAKENDUSOTSUS (EL) 2015/568,
   7. aprill 2015,
   millega muudetakse rakendusotsuse 2012/725/EL I lisa seoses veiste laktoferriini määratlusega
   
      
         (teatavaks tehtud numbri C(2015) 2173 all)
      
   
   (Ainult ingliskeelne tekst on autentne)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 27. jaanuari 1997. aasta määrust (EÜ) nr 258/97 uuendtoidu ja toidu uuendkoostisosade kohta, (1) eriti selle artiklit 7,
   ning arvestades järgmist:
   
               (1)
            
            
               Komisjoni rakendusotsusega 2012/725/EL (2) on antud luba veiste laktoferriini turuleviimiseks toidu uuendkoostisosana.
            
         
               (2)
            
            
               Rakendusotsuse 2012/725/EL I lisas on esitatud veiste laktoferriini kirjeldus. Kõnealune kirjeldus sisaldab veiste laktoferriini määratlust. Seda määratlust tuleks lubatud toidu uuendkoostisosa paremaks kirjeldamiseks muuta.
            
         
               (3)
            
            
               Seega tuleks rakendusotsust 2012/725/EL vastavalt muuta.
            
         
               (4)
            
            
               Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Rakendusotsuse 2012/725/EL I lisas asendatakse veiste laktoferriini määratlus järgmisega:
   
                
            
            
               „Veiste laktoferriin on proteiin, mida leidub lehmapiimas. Tegemist on rauda siduva glükoproteiiniga, mille molekulmass on ligikaudu 77 kDa ja mis koosneb ühestainsast, 689 aminohappest koosnevast polüpeptiidiahelast.
               Veiste laktoferriini eraldatakse rasvatust piimast või juustuvadakust ioonivahetuse teel, millele järgneb mitu ultrafiltreerimisetappi. Lõpuks saadus kuivatatakse külmkuivatamise või pihustamise teel ja suured osakesed sõelutakse välja.”
            
         Artikkel 2
   Käesolev otsus on adresseeritud äriühingule Morinaga Milk Industry Co., Ltd, 33–1, Shiba 3-chome, Minato-ku, Tokyo 108-8384, Jaapan.
   
      Brüssel, 7. aprill 2015
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 43, 14.2.1997, lk 1.
   
      (2)  Komisjoni rakendusotsus 2012/725/EL, 22. november 2012, millega antakse luba veiste laktoferriini turuleviimiseks toidu uuendkoostisosana Euroopa Parlamendi ja nõukogu määruse (EÜ) nr 258/97 alusel (Morinaga) (ELT L 327, 27.11.2012, lk 46).